**INFORMACIJA APIE VALSTYBINIO ATLIEKŲ TVARKYMO PLANO ĮGYVENDINIMO 2014–2020 M.**

**PRIEMONIŲ VYKDYMĄ 2019 METAIS**

**VISAGINO SAV.**

|  |  |  |  |  |
| --- | --- | --- | --- | --- |
| **Uždaviniai** | **Priemonės pavadinimas** | **Atsakingi vykdytojai** | **Įvykdymo terminai** | **Informacija apie priemonės įgyvendinimą** |
| 2.3. sukurti komunalinių biologiškai skaidžių atliekų tvarkymo pajėgumus | 2.3.1. gyventojams ar kitiems asmenims (pavyzdžiui, gėlių parduotuvėms, kapinėms ir kita), kurių atliekų tvarkymą organizuoja savivaldybės, užtikrinti žaliųjų atliekų surinkimą ir tvarkymą arba tokių atliekų tvarkymą susidarymo vietoje | Savivaldybės | 2015 m. | 2014–2015 m. individualių namų valdų savininkams ir sodininkų bendrijų nariams išdalino 550 vnt. 600 l talpos kompostavimo konteinerių. Kapinėse ir mieste, prižiūrint bendrąsias miesto teritorijas, susidarančios žaliosios atliekos surinktos šalinamos kompostavimo aikštelėje. |
|  | 2.3.3. įrengti mechaninio biologinio arba mechaninio apdorojimo įrenginius, kuriuose būtų atskiriamos ir apdorojamos arba perduodamos toliau apdoroti biologiškai skaidžios atliekos | Savivaldybės | 2015 m. | Utenos regioniniame nepavojingų atliekų sąvartyne 2015 m. įrengtas mechaninis–biologinis apdorojimo įrenginys. |
| 2.3.5. organizuoti maisto / virtuvės atliekų rūšiuojamąjį surinkimą ir (ar) individualų kompostavimą, įrengti pakankamus pajėgumus šioms maisto / virtuvės atliekoms apdoroti | Savivaldybės | 2018 m. | Šių atliekų rūšiuojamojo surinkimo priemonių įdiegimo neorganizavome, nes: pagal teisės aktus Visagino savivaldybei nėra prievolės įgyvendinti šią priemonę (gyventojų skaičius savivaldybėje – 22456); yra grėsmė, kad atliekų turėtojams padidės vietinė rinkliava. |
| 2.4. plėtoti rūšiuojamojo atliekų surinkimo sistemas | 2.4.1. pastatyti nustatytais atstumais reikiamą kiekį antrinių žaliavų surinkimo konteinerių arba taikyti kitas antrinių žaliavų surinkimo priemones | Savivaldybės | 2014-2017 m. | 2017 m. 54-iose aikštelėse pastatyta antrinių žaliavų surinkimo konteineriai. 2018 m. vykdyta plėtra ir įrengta 20 aikštelių su antrinių žaliavų konteineriais sodininkų bendrijose, kaimuose. |
| 2.4.2. didinti didelių gabaritų atliekų surinkimo aikštelių skaičių arba taikyti kitas atliekų surinkimo priemones (pavyzdžiui, apvažiuojant) | Savivaldybės | 2014-2020 m. | Savivaldybės teritorijoje įrengta (viena) didelių gabaritų atliekų surinkimo aikštelė, kuri tenkina atliekų turėtojų poreikius. Aikštelę eksploatuoja UAB „Utenos regiono atliekų tvarkymo centras“ (toliau – URATC) |
| 2.4.3. regioniniuose ir savivaldybių atliekų tvarkymo planuose numatyti ir taikyti buityje susidarančių pavojingųjų ir tekstilės atliekų surinkimo priemones, taip pat ir surinkimą apvažiuojant | Savivaldybės | 2014-2020 m. | 2015-12-28 Visagino savivaldybės tarybos sprendimu Nr. TS-245 patvirtintame Visagino savivaldybės 2015–2020 m. atliekų tvarkymo plane (toliau - Planas) numatyta:  1. Plėtoti ir eksploatuoti specifinių komunalinių atliekų srautų surinkimo infrastruktūrą:  1.1. eksploatuoti didelių gabaritų atliekų surinkimo aikšteles, užtikrinant didžiųjų atliekų, naudotų padangų, elektros ir elektroninės įrangos atliekų, buityje susidarančių statybos ir griovimo atliekų, buityje susidarančių pavojingų atliekų priėmimą iš gyventojų.  1.2. užtikrinti didelių gabaritų atliekų surinkimą kartą per savaitę apvažiavimo būdu.  1.3. užtikrinti atskirą tekstilės atliekų surinkimą specialiais konteineriais esamuose atliekų tvarkymo įrenginiuose (DGASA).  1.4. parengti duomenų bazę, kurioje bus pateikta informacija apie didelių gabaritų aikštelėse esančius daiktus, kuriuos galima pakartotinai panaudoti.  2. Plėtoti buityje susidarančių pavojingų atliekų surinkimo sistemą:  2.1. užtikrinti pavojingųjų atliekų surinkimą didelių gabaritų atliekų surinkimo aikštelėse.  2.2. užtikrinti pavojingųjų atliekų surinkimą apvažiuojant ne rečiau kaip 2 kartus per metus.  2.3. užtikrinti, kad tie pavojingųjų atliekų srautai, kurių surinkimas techniškai ir organizaciniu požiūriu galimas, būtų surenkami tiesiogiai iš atliekų turėtojų, įrengiant specialius konteinerius įmonių, įstaigų ar organizacijų patalpose.  2.4. teikti gyventojams informaciją apie pavojingųjų atliekų tvarkymą.  Įgyvendintos ir taikomos šios Plane numatytos priemonės: 1.1, 1.2, 1.3, 2.1, 2.4. |
| 3.1. užtikrinti, kad visiems atliekų turėtojams būtų sudarytos sąlygos naudotis viešąja komunalinių atliekų tvarkymo paslauga | 3.1.1. visiems atliekų turėtojams teikti viešąją komunalinių atliekų tvarkymo paslaugą, atitinkančią minimalius kokybės reikalavimus, kuriuos nustato Aplinkos ministerija | Savivaldybės | 2014-2020 m. | Komunalinių atliekų surinkimo ir jų vežimo į apdorojimo įrenginius viešąją paslaugą Visagino savivaldybės teritorijoje teikia UAB „Visagino būstas“ pagal 2018 m. gruodžio 28 d. sutartį Nr. 5-493. UAB „Visagino būstas“ vykdė mišrių komunalinių atliekų surinkimą, tuštinant atliekų surinkimo konteinerius pagal grafiką, ir didelių gabaritų atliekų surinkimą apvažiavimo būdu bei šių atliekų vežimą į URATC eksploatuojamus įrenginius. Nuo 2018 m. sausio 1 d. atliekų turėtojams taikoma vietinė rinkliava už komunalinių atliekų surinkimą iš atliekų turėtojų ir atliekų tvarkymą (toliau – Vietinė rinkliava). Vietinės rinkliavos dydžio nustatymo metodika, vietinės rinkliavos nuostatai patvirtinti Visagino savivaldybės tarybos sprendimais: 2017 m. gruodžio 7 d. Nr. TS-236, 2017 m. gruodžio 7 d. Nr. TS-235 bei keisti 2018 m. gegužės 30 d. Nr. TS-106. Vietinę rinkliavą administruoja Visagino savivaldybės administracija.  Antrinių žaliavų surinkimo paslaugą teikia UAB „Ekobazė“ pagal 2013-11-26 Pakuočių atliekų tvarkymo organizavimo ir paslaugų teikimo sutartį, sudarytą tarp UAB „Ekobazė“, Visagino savivaldybės administracijos ir licencijuotų Gamintojų ir importuotojų organizacijų. Atliekų turėtojams paslauga teikiama neatlygintinai.  Informacija apie paslaugų teikėjus ir jų teikiamas paslaugas skelbiama Visagino savivaldybės interneto svetainėje. |
| 6.1. didinti visuomenės sąmoningumą atliekų tvarkymo srityje | 6.1.2. šviesti ir informuoti visuomenę regioniniu lygiu: pristatyti komunalinių atliekų tvarkymo sistemą (akcentuoti kaip visumą), esamą surinkimo ir tvarkymo infrastruktūrą, pasirinktą apmokestinimą, gyventojų teises ir pareigas, galimybes rūšiuoti atliekas | Regioniniai atliekų tvarkymo centrai, savivaldybės | 2014-2020 m. | Savivaldybės interneto svetainėje skelbiama informacija: Visagino savivaldybės 2015-2020 m. atliekų tvarkymo planas, atliekų tvarkymo taisyklės, vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatai, informacija apie patvirtintą Utenos regiono 2014-2020 m. atliekų tvarkymo planą, apie atliekų tvarkymą, rūšiavimą ir kt. |
| 6.1.3. bendradarbiaujant su nevyriausybinėmis organizacijomis, rengti ir įgyvendinti bendrus visuomenės švietimo ir informavimo atliekų prevencijos ir atliekų tvarkymo klausimais projektus | Aplinkos ministerija, nevyriausybinės aplinkosaugos organizacijos, savivaldybės | 2014-2020 m. | Kartu su Gamintojų ir Importuotojų Asociacija, VšĮ „Elektronikos gamintojų ir importuotojų asociacija“, UAB „Atliekų tvarkymo centras“ organizavome ir įgyvendinome aplinkosauginį projektą „Mes rūšiuojam“.  VšĮ „Žaliasis taškas“, VšĮ „Pakuočių tvarkymo organizacija“ ir VšĮ „Gamtos ateitis“ pateikė visuomenės švietimo priemones: informacinius lipdukus, edukacinę medžiagą, skirtą mokykloms.  Kartu su VšĮ „Mes darom“ organizavome ir įgyvendinome akciją „Darom 2019“.  2019 m. kovo 30 d. prisijungėme prie kasmetinės akcijos „Žemės valanda“ . |
| 6.2. tobulinti valstybės ir savivaldybės institucijų darbuotojų kompetenciją atliekų tvarkymo klausimais | 6.2.1. dalyvauti tarptautiniuose renginiuose ir konferencijose, seminaruose, darbiniuose susitikimuose; organizuoti susitikimus su kitų valstybių institucijomis, bendrus renginius su savivaldybių, atliekų surinkėjų ir tvarkytojų asociacijomis, skleisti gerąją bendradarbiavimo patirtį Aplinkos apsaugos agentūros interneto svetainėje | Aplinkos ministerija, Aplinkos apsaugos agentūra, savivaldybės | 2014-2020 m. | Visagino savivaldybės administracijos specialistai dalyvavo:  2019-04-09 LAAIF organizuotame renginyje „LiFE info diena“;  2019-05-09 APVA organizuotame renginyje „Atliekų tvarkymo  sektoriaus problemos ir jų sprendimo būdai“;  2019-09-13 LSA, SKIA ir UAB „Kauno švara“ organizuotame  seminare-diskusijoje „Atliekų tvarkymas savivaldybėse – kokiu keliu  eiti?“;  2019-12-12 UAB „Algoritmų sistemos“ organizuotame seminare  „EKO.ATRIS sistemos diegimo naujovės, gerosios patirties  pasidalinimas“. |